# Temadag flerkulturell forståelse. -en samling på 3 timer

Utviklet av Hamarøy og Sagfjord menigheter

**Sted: Aulaen**

Opplegget blir felles for alle, vi skal jobbe noe i grupper, men alle skal være i aulaen hele tida. Fremmedspråk klassen fra sentralskolen deltar.

**Mål:** Økt innsikt i flerkulturelle utfordringer.

Gi alle ei erfaring av at: ”Vi er alle mennesker på tross av ulikheter.”

**Bakgrunn:** Vi blir alle usikker i møte med det fremmede, det er viktig å få en erfaring av at: Vi er alle mennesker, på tross av ulikheter deler vi det dypt menneskelige. I ungdomsmiljøet opplever de unge flyktningene at det er vanskelig å bli integrert. De blir en gruppe på siden av det ”vanlige” ungdomsmiljøet.

**Metoder:** Vi skal bruke mye lek pregede øvelser for å bryte ned noen barrierer og skape rom for refleksjon og samtale

**Program:**

**1.Presentasjon av reisen til Sør-Afrika.**

Gruppa som har vært i Sør-Afrika forteller og viser film

**2. Russisk lek**

Dette er en typisk ”ice- breaker”

Alle deltagerne danner en lang rekke der de står sammen i par. Parene stiller seg mot hverandre med hendene opp(Som polynese) Det blir en lang tunell. En av deltagerne mangler partner, han/hun løper inn i tunellen og tar tak i en hånd. Den som blir ”fanget” løper nå sammen med sin nye partner gjennom tunellen og stiller seg opp ved enden. Den som ble ”forlatt” løper inn i tunellen og fanger en ny partner. Dersom man er mange, må flere være uten partner for å få fart på leken. Spill musikk til, vi har lært leken av russiske venner i ymca.

3.**Dagens Gjest: deler sin flerkulturelle erfaringer med oss.**

**4.Get in groups** ( Molekyl leken)

Mål: gi en erfaring av at det er gøy å danne nye grupper.

Øvelse: Leder roper et tall, deltagerne skal snarest mulig danne en gruppe bestående av det nevnte antall. De som ikke greier å danne rett gruppe er ute.

**5. Get into the group ( Hentet fra heftet A little more conversation, a little more action. Utgitt av Friendship North/South www.vennskap.no)**

Mål: Gjøre deltagerne oppmerksom på viktigheten av dialog og ikke voldelige forsøk på å bli integrert i en gruppe.

Øvelse: Ta ut en gruppe frivillige(Antall avhenger av totalantall), disse må forlate rommet mens leder forklarer øvelsen. Resten av gruppen stiller seg i en tett sirkel med armene hektet sammen. De frivillige bringes tilbake en etter en. Deres oppgave er å komme seg inn i sirkelen, å bli en del av fellesskapet. Hemmeligheten består i at de skal spørre om å få bli med. Dette vet de ikke, de som står i sirkelen skal hindre alle voldelige forsøk på å komme inn.

**6.Ta standpunkt:**

Mål: Å få i gang en refleksjon rundt ulike standpunkt.

Øvelse: Deltagerne står midt på gulvet, når påstander ropes ut går de til høyre som er enig, til venstre som er uenig og blir i midten hvis de ikke er sikker. Lederen stanser opp og ber om begrunnelser for standpunktene underveis. Refleksjon er hovedmål med øvelsen.

Erfaring: Vi fikk stort engasjement og mange gode refleksjoner rundt dette. Det er viktig at det er plass for humor, provokasjoner og utprøving.

1. Norge er et bra land å bo i
2. Alle som bor i Norge må kunne Norsk
3. Alle nordmenn er født med ski på beina
4. Alle i Hamarøy liker å lese Hamsun
5. I Norge skulle det bo bare Nordmenn

# Norge er et land med to folk

1. Det er viktig at alle barn får lære sitt eget morsmål
2. Alle som bor i Norge må oppføre seg som nordmenn
3. Det er viktig å ta vare på sin egen kultur og sine tradisjoner

10.Norge er et rikt land, med god plass, det burde være fritt for alle å komme hit.

11. Alle nordmenn drikker seg fulle og bråker

12. Samene er late

# **7. Bli klar over dine forventninger**

( Hentet fra heftet A little more conversation, a little more action. Utgitt av Friendship North/South [www.vennskap.no](http://www.vennskap.no))

Målet: er å skape refleksjon om håp og frykt for framtida, hva som kan være vanskelig å forstå på tvers av grupper/ kulturer og hva som er viktig i et felleskap.

Øvelsen er tredelt. Første og tredje del forgår i blandede grupper, mens andre del er delt i menn / kvinner.

**1. Skriv opp minst ett ord i hvert felt, først individuelt. Deretter samler gruppen seg og prøver å lage en felles liste.**

|  |  |  |
| --- | --- | --- |
|  | HÅP for framtida | FRYKT for framtida |
| For deg selv og ditt liv |  |  |
| For folket ditt |  |  |
| For verden |  |  |

**2. Diskuter:**

Hva er det dagens menn ikke forstår om det å være kvinne?

Hva er det dagens kvinner ikke forstår om det å være mann?

Noter ned noen punkt.

……………………………………………………………………………………………………………………………………………………………………………………………………………………………………………………………………………………………………………………………………………………

Plenum etterpå, sammenlign punktene.

**3. Bagasje**

Hva er det i din kultur som du vil ta med deg inn i det flere kulturelle fellesskapet?

………………………………………………………………………………………………………………………………………………………………………………………………………………………………………………………………

Hva er det i din kultur som du ikke vil ta inn i et flerkulturelt felleskap?

…………………………………………………………………………………………………………………………………………………………………………

Gruppene presenterer det de har kommet frem til, sammenlign i plenum.